open-index/open-wikipedia-markdown huggingface dataset:
Thor Pedersen

:*For den norske roeren, se [[Thor Pedersen (roer)]]*

**Thor Pedersen** (født 1945) er en dansk tidligere politiker (V). Han var Danmarks finansminister 2001–2007 og formann for Folketinget 2007–2011.

## Utdannelse
Thor Pedersen ble matematikkstudent ved Frederiksborg Statsskole i 1964.
Han ville bli pilot og hadde et kort opphold på Hærens Flyskole (Danmark) på Avnø, men det viste seg at han hadde en bygningsfeil i det ene øyet og kunne derfor ikke bli opptatt som pilot.
Fra 1964&ndash;1966 var han sersjant i Den Kongelige Livgarde.
Han ble cand.polit. fra Københavns Universitet i 1978.

I periodene 1975&ndash;1981 og 1994&ndash;2001 var han direktør for en privat virksomhet (Jydsk Rengøring). Han har vært styremedlem i flere selskaper 1994&ndash;2001.

## Politisk karrière
Thor Pedersen var medlem av Helsinge kommunestyre 1974&ndash;1986, og borgermester i perioden 1978&ndash;1986. 
Først i 1984 kom han inn i landspolitikken.

Thor Pedersen har vært medlem av Folketinget siden 1. januar 1985, hvor han ble innvalgt for Venstre i Frederiksborg Amtskreds. Han var boligminister i perioden 12. mars 1986-9. september 1987 og innenriksminister fra 10. september 1987-2. juni 1988. Han var innenriksminister og minister for nordisk samarbeid 3. juni 1988-18. november 1992. Fra 19. november 1992 til 25. januar 1993 var han innenriksminister og økonomiminister. 
I 1990-årene var Thor Pedersen sammen med Anders Fogh Rasmussen og Peter Brixtofte de tre «jokerne» for Venstres daværende partiformann Uffe Ellemann-Jensen, da de alle var mulige kandidater til samtlige ministerposter.
Den 27. november 2001 ble han finansminister, en post han beholdt inntil 16. november 2007. Den 16. november 2007 ble han valgt til formann for Folketinget, et embete han hadde frem til valget 15. september 2011.

Han var medlem av finansutvalget 1993&ndash;2001 og statsrevisor 1998&ndash;2001.

I 2002 var Thor Pedersens boligforhold i søkelyset. Han hadde blitt eier av landeiendommen Graudebjerggaard i Nakke (Danmark) ved Rørvig hvor det var boplikt. Pedersen registrerte seg i folkeregisteret der den 25. oktober 2000, men bodde i et sommerhus på Ramsvej, Ramløse det meste av tiden. Saken ble brakt til en forespørgelsesdebat i Folketinget av SFs landbruksordfører Kristen Touborg.
Boligsaken førte til at den danske regjeringen i 2003 ønsket å endre loven om boplikt for folketingsmedlemmer.
Thor Pedersens sak ble nevnt igjen av debattanter i forbindelse med Helle Thorning-Schmidts boligsak i 2010.

Ifølge Berlingske Tidende er Thor Pedersen kjent som en hard forhandler, som benyttet seg av å trekke ut møter og skru opp varmen for å trette motstanderen.

## Referanser


## Eksterne lenker
* 
* 
*  Manden med tre liv
*  Ti anekdoter om Thor P
En rød liten rose

***En rød liten rose*** er et musikkalbum av Holmsve. Albumet ble først utgitt i , og senere nyutgitt på Tylden i august .

## Sporliste
#«En rød liten rose» 3:00
#«Oslo – København» 3:11
#«Du e så hærlig» 2:57
#«Gi mæ et minne» 3:11
#«Leve i en drøm» 2:40
#«Til mor og far» 3:21
#«Ingenting e likar» 2:55
#«Kjærlighetsvisa» 3:36
#«En gammel kompis» 3:00
#«Aldri for seint» 4:14
#«Pina colada» 3:05
#«Puerto Rico» 3:06

## Referanser


## Eksterne lenker
*
Linedancebølgen går

***Linedancebølgen går*** er et musikkalbum utgitt av Holmsve i juni . 

## Sporliste
#«Linedancebølgen går» 3:35
#«Når du går og e forælska» 3:16
#«Ung, blåøyd og blyg» 3:01
#«Spelemann» 3:21
#«Forglem meg ei» 3:17
#«Har du løst – har du lov» 2:50
#«Det fineste som finns» 2:43
#«Stjerneskudd i natten» 3:00
#«Mot nye mål» 2:38
#«Bonita» 3:20
#«Om du bare ville» 2:49
#«Du er min aller største kjærlighet» 2:48
#«Vil prøve igjen» 3:26

## Referanser


## Eksterne lenker
*
Smil til det skjulte kamera

***Smil til det skjulte kamera*** er en norsk humor-tv-serie med Harald Tusberg som gikk på NRK Fjernsynet i 1967 og 1969. I programmet iscenesatte produsentene diverse pussige stunt ute blant vanlige folk i gata, og med skjult kamera filmet NRK reaksjonene til dem som ble utsatt for stuntene. Disse ble så vist på TV og hadde en humoristisk setting.

Tusbergs hjelpere var Tore Ryen og Andreas Diesen, og etter hvert Trond Kirkvaag. Komponisten Egil Monn-Iversen ble også i flere tilfeller brukt som en hjelper. Foto var ved Arild Nybakken, lyd ved Tor Sannerud og klipping ved Terje Hagelund.

Innspillingene første året resulterte i syv episoder med til sammen 40 innslag, med 400 enkeltscener der over tusen personer ble filmet. De syv episodene ble sendt fra 30. september 1967 frem til jul, som siste del i programmet *[[Tripp-trapp-tre]]* der man i 3x20 minutter fikk se en fortsettelse av *Holmgang* med Knut Bjørnsen og Per Jorsett, etterfulgt av Egil Monn-Iversens *Etterspillet*, en musikkbolk der Kjell Karlsens orkester underholdt med gjester. Det ble i 1969 videreført i humorprogrammet ''Skjemtegauken'', som også ble ledet av Tusberg.

Enkelte av innslagene har vært sendt i reprise flere ganger.

## Opphav
Konseptet lignet den gang en samtidig svensk TV-serie og den amerikanske *[[Candid camera]]* som hadde gått siden 1949.

En lignende serie ble i 1992 sendt i TVNorge med Tom Sterri som programleder.

## Referanser
Trygve Bendiksby

**Trygve Hansen Bendiksby** (født 15. mars 1907, død 4. mai 1992) var en norsk høyesterettsdommer.

Han kom fra Bendiksby på Simostranda i Modum og var av bondeslekt. Han fullførte det juridiske studium og ble  cand.jur. i 1930. Fra 1933 arbeidet han som dommer på Nordmøre, og fra 1936 til 1940 var han sekretær i Justisdepartementet.

I 1946 fungerte han som dommer i byretten i Oslo noen få måneder før han ble utnevnt som sorenskriver i Senja. Bendiksby ble september 1952 utnevnt som høyesterettsdommer, og han ble i Høyesterett til han ble pensjonert i 1977. 

## Referanser
Google Docs

**Google Docs**, eller *Google Dokumenter* som det kalles på norsk, er en gratis webbasert kontorpakke som inneholdt programmer som tekstbehandling, regneark og presentasjoner. Google Dokumenter ble laget av Google, kjent for sin søkemotor, og tillot brukere å opprette og redigere dokumenter på Internett. Redigering av et gitt dokument kunne gjøres av flere personer samtidig, og endringer ville for de andre brukerme gjengis med det samme («sanntid»). Google Dokumenter kombinerte flere forskjellige tjenester. Dokumenter kunne lagres på egen PC i flere forskjellige filformater, og programmet kunne også importere flere ulike filformater.

Google Dokumenter hadde sin bakgrunn i de tidligere programmene «Writely» og «Spreadsheets» og ble i oktober 2006 gjort om til ett program (Google Docs). I tillegg ble Presentasjoner innlemmet i denne programpakken i september 2007 (teknologien var utviklet av Tonic Systems).

Google Dokumenter ble erstattet av Google Drive 24. april 2012.

## Funksjoner
Dokumenter, regneark og presentasjoner kunne opprettes direkte i Google Dokumenter, importeres eller sendes til Google Dokumenter via e-post. Det var mulig å lagre sine Google Dokumenter lokalt på sin maskin i flere forskjellige formater, men i utgangspunktet ble de lagret på Googles egne servere. Åpne dokumenter ble lagret regelmessig for å forhindre tap av data, og et revisjonssystem gjorde det mulig å finne alle tidligere lagrede revisjoner av et gitt dokument. Dokumenter kunne merkes og arkiveres organisatorisk og var søkbare.

Samarbeid mellom flere brukere var en sterk fordel ved Google Dokumenter. Dokumenter kunne deles, åpnes og redigeres av flere brukere på samme tid. Ved regneark kunne brukere via e-post bli underrettet når det skjedde endringer i spesifiserte deler av dokumentet.

Google Dokumenter støttet Microsoft Office-filformater som .doc (Word) og .xls (Excel). Det var også inkludert støtte for OpenDocument-formatet. I Google Dokumenter var det også mulig å laste opp og lese PDF-filer.

## Referanser


## Eksterne lenker
* 
*
Vegarbeider

**Vegarbeider** er en betegnelse som er brukt om de som driver med vegarbeid, hvilket innebærer bygging, drift eller vedlikehold av vegnettet. Mer presise betegnelser kan være asfaltør eller anleggsmaskinførere, alt etter hvilke oppgaver man har i yrket.

## Norge
Tidligere var alle vegarbeidere i Norge ansatt i Statens vegvesen, men etter privatiseringen av Vegvesenets produksjonsenhet i 2003 (Mesta), og innføringen av fri konkurranse på markedet, finner vi vegarbeiderne ute blant entreprenørene. Privatiseringen har gitt flere utfordringer, og i 2007 startet Statens vegvesen et eget fireårig forsknings- og utviklingsprogram kalt Kompetanseutvikling Drift og Vedlikehold (KDV). Målet er å løse noen av utfordringene ved å utvikle kompetansen innenfor drift og vedlikehold av det norske vegnettet.

## Se også
* Anleggsarbeider

## Eksterne lenker
*
Joan Bennett

**Joan Bennett** (1910–1990) var en amerikansk skuespiller. Hun var datter av skuespillerne Richard Bennett og Adrienne Morrison, og søster av skuespillerne Constance og Barbara Bennett. Hun spilte i over 70 filmer fra stumfilmens æra godt inn i lydfilmens epoke.

## Liv og virke
### Bakgrunn
Joan Bennett fikk sin utdannelse først ved en internatskole i Connecticut og deretter ved en kostskole for jenter  i Versailles, Frankrike. 

### Skuepillerinne
Hun fikk sin scenedebut sammen med sin far i filmen Jarnegan (1928). Samme år reiste  hun til Hollywood, hvor hun først hadde en del mindre mindre roller, før det store gjennombruddet kom i 1929 med filmen Bulldog Drummond, der hun spilte  mot Ronald Colman. En vellykket karriere fulgte.

I 1940 giftet hun seg med produsent Walter Wanger og hun gjorde sitt aller beste filmer under hans regi, ofte i roller som en "femme fatale".

Wanger var Bennetts tredje ektemann. Hun giftet seg første gang som 16-åring. Hun ble mor da hun var 17 år gammel og hun ble skilt da hun var 18. Hennes andre ekteskap var med produsent Gene Markey, ekteskapet varte fra 1932 til 1937. I 1952 ble Wanger ble arrestert, anklaget for å ha skutt og såret Bennetts  agent, Jennings Lang i et sjalusidrama. Bennett og Wanger ble skilt i 1963. 

I 1978 giftet hun seg for fjerde gang med filmanmelderen David Wilde, og de forble gift til hennes død i 1990.

## Filmografi

## Referanser


## Eksterne lenker
*
Uzelothripidae

* *[[Uzelothrips scabrosus]]*

**Uzelothripidae** er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5&nbsp;cm lange, men de fleste er under 5 millimeter. Familien omfatter bare én kjent art.

## Utseende
Små, vanligvis vingeløse trips med bred kroppsform. Antennene består av sju ledd og er karakteristisk formede: de to innerste leddene er nærmest kuleformede, det tredje leddet omvendt kjegleformet, ledd fire til sju er suksessivt smalere. Det ytterste antenneleddet er svepeformet, ulikt alle andre trips. Pronotum er trapesformet med to par klubbeformede børster ved bakhjørnene.

## Liv og utvikling
Denne tripsen lever sannsynligvis av sopp på døde grener.

## Utbredelse
Den eneste, kjente arten er vidt utbredt i tropiske områder. Man kjenner funn fra Brasil, Singapore og ved Brisbane i Australia, dette skulle indikere en vid utbredelse.

## Systematisk inndeling

* **Ekte insekter** (Ectognatha) 
** **Dicondylia**
*** **[[Vingede insekter]]** 
**** **[[Neoptera]]** 
***** **[[Eumetabole insekter]]** 
****** **[[Holometabole insekter]]**
******* **Parametabole insekter** (Paraneoptera) 
******** **[[Trips]]** (Thysanoptera) 
********* Underorden **[[Terebrantia (underorden)|Terebrantia]]** – ca. 2500 arter
********** Familien Uzelothripidae Hood, 1952
*********** *[[Uzelothrips scabrosus]]* Hood, 1952

## Kilder
* Med bilder og mye informasjon om familien 
* Tree, D.J. (2009) Disjunct distribution of Uzelothripidae (Thysanoptera) new to Australia. Zootaxa 2207: 67-68. http://www.mapress.com./zootaxa/2009/f/z02207p068f.pdf

## Eksterne lenker
* 
* Tree of Life: Thysanoptera Med flotte bilder.
* Norsk Entomologisk forening – for deg som vil lære mer om insekter.
UEFA-cupen 1993/94

**UEFA-cupen 1993/94** ble vunnet av den italienske klubben Internazionale med 2-0 sammenlagt i finalekampene over den østerrikske klubben Austria Salzburg. Dette var UEFA-cupens 23 sesong. Turneringens toppscorertittel ble for øvrig delt mellom Edgar Schmitt fra Karlsruher SC og Dennis Bergkamp fra Inter med åtte mål hver.

## Første runde

|}
* Brøndby IF videre på bortemålsregelen etter ekstraomganger i kamp to.
* Celtic FC, Valencia CF, Y.R. K.V. Mechelen og Apollon Limassol videre etter ekstraomganger i kamp to.

## Andre runde

|}
* CD Tenerife og Cagliari Calcio videre på bortemålsregelen.

## Tredje runde

|}
* Austria Salzburg videre etter ekstraomganger i kamp to.

## Kvartfinaler

|}
* Austria Salzburg videre etter straffesparkkonkurranse.

## Semifinaler

|}
* Austria Salzburg videre på bortemålsregelen.

## Finaler
### Første finalekamp

### Andre finalekamp

## Eksterne lenker
* UEFA.com – UEFA-cupen 1993/94
Jani Lakanen

**Jani Lakanen** (født 11. desember 1976 i Lojo) er en finsk orienteringsløper.

Lakanen vant den totale verdenscupen i orientering i 2000. Han ble individuell verdensmester i langdistanse i Aarhus i 2006. Finnen slo gjennom i VM-sammenheng med bronse på sprint i 2005. Likevel er det langdistanseekspert Lakanen utviklet seg til å bli. Samtlige ni EM- og VM-medaljer etter sprintbronsen i Japan tok han på enten langdistanse eller stafett.

## Meritter
Oversikt over medaljer fra internasjonale mesterskap finnes til høyre på skjermen.

### Verdenscupseire

## Referanser


## Eksterne lenker
* 
* Det internasjonale orienteringsforbundet - Verdensranking - Jani Lakanen
Aleksandr Laktionov

**Aleksandr Ivanovitsj Laktionov**, russisk **Александр Иванович Лактионов**, (født  i Rostov-na-Donu, død 15. mars 1972 i Moskva) var en feiret maler i etterkrigstidens Sovjetunionen. Hans nøyaktige og nærmest fotografiske stil var svært populær, men høstet motbør fra kunstkritikere og andre kunstnere.

## Liv og virke
Laktionov var født i Rostov-na-Donu og studerte ved Leningrad kunstakademi 1926-29 og senere, 1938-44, tok han etterutdanning. Laktjonov var elev av maleren Isaak Brodskij og var påvirket av Brodskijs tekniske og realistiske tilnærming, i samsvar med tradisjonene til de gamle mesterne. Laktionovs gjennombruddsarbeid var *Et brev fra fronten* (1947), et verk som fanget den rådende tidsstemningen i Sovjetunionen etter den store fedrelandskrigen. Det er et svært optimistisk verk, badene i en varm glød, og er kjennetegnet ved sitt fravær av konflikt, noe som ble motiv i Laktjonovs senere arbeider og i den sosialistiske realismen generelt.

Laktionov ble mest berømt for sine sjangermalerier, som for eksempel *Inn i et nytt husvære* (1952) og *Sørgd for alderdommen* (1958-60). Disse samvitighetsfullt realistiske verkene maler et overveldende positivt bilde av sovjet-samfunnet, fremstillinger som for mange mennesker må ha vært i sterk kontrast med den harde hverdagen. Disse maleriene var svært populære hos det store publikum, til tross for en mer blandet kritikk. Kritikken bunnet i hovedsak i at Laktionovs oppmerksomhet mot detaljene, skygget for det kunstneriske uttrykket til gunst for naturalismen.

Til tross for dette hadde Laktionov mange støttespillere i det statlige kulturbyråkratiet, som støttet hans nasjonalistiske og optimistiske behandling av emnet for maleriet. Dette sikret Laktionov en svært suksessrik karriere og tilgang til omgås folk i det høyeste sjiktet i sovjet-samfunnet. I sine senere leveår fikk Laktionov i oppdrag å male portrett av mange av de ledende skuespillerne, kirurgene, soldatene, politikerne og kosmonautene, i tillegg til et særlig berømt portrett av selveste kamerat Stalin.

## Referanser
Knuten (vei)

**Knuten** er et veibyggverk i ved Ørjasæter i Opplendskedal i Geiranger i Møre og Romsdal. Det sto ferdig i 1882. Korketrekkeren i Langangen oppført i 1860 har en lignende utforming. 

Knuten i Geiranger er en veikurve på 270°. Den ble bygget for å redusere veistigningen, og krysser seg selv med en bru. Den er del av den gamle Geirangerveien fra 1889, og er fremdeles kjørbar. Den ble tatt ut av bruk i 1970.

På verdensutstillingen i Paris 1900 fikk ingeniørene gullmedalje for konstruksjonen, med ordene: «Du giver et godt bilde av den storartede norske fjeldnatur».

Den nye Geirangerveien går forbi Knuten via en skjæring.

## Bildegalleri

Knuten oppover.JPG|Sett oppover
Knuten nedover.JPG|Sett nedover
Knuten plakett.JPG|Hundreårsminne for vegen
Knuten skilt.JPG|Sett oppover (dagens bilvei i venstre kant)
Knuten tørrmur.JPG|Detalj av tørrmurhvelving
KnutenZ.JPG|Grafikk: Andreas Arnegger


## Referanser


## Eksterne lenker
* Flyfoto fra 2012 på Finn.no kart 
* Flyfoto fra 1976 på Finn.no kart 
*
Boopiidae

* *[[Boopia]]*
* *[[Heterodoxus]]*
* *[[Latumcephalum]]*
* *[[Macropophila]]*
* *[[Paraboopia]]*
* *[[Paraheterodoxus]]*
* *[[Phacogalia]]*
* *[[Therodoxus]]*

**Boopiidae** er en hudparasitt som lever på pattedyr. Den tilhører de lus som har bitende munndeler og får næring ved å gnage (spise av) fjær, ((hud)) og hudsekret.  De fleste av artene lever på pungdyr, men én går på hunder og én på den store strutsefuglen kasuar.

## Utseende
Forholdsvis store (gjerne rundt 5 mm), avlange lus. Hodet er bredt spadeformet, antennene ganske korte. Beina er korte og ikke spesielt kraftige, thorax nokså liten. Bakkroppen er sekkformet.

## Liv og utvikling
Denne familien lever primært på pungdyr, de fleste artene på familiene Dasyuridae og kenguruer (Macropodidae). Det er kjent to unntak fra dette: *[[Heterodoxus spiniger]]* lever på hunder og er utbredt over store deler av verden. Denne arten er imidlertid også funnet på en kenguru i Australia og var sannsynligvis opprinnelig en kenguru-parasitt som flyttet over på hunder (gjerne dingoer) i Australia og derfra har spredt seg med tamhunder (transportert av mennesker) til resten av verden. Det andre unntaket er *[[Therodoxus oweni]]* som lever på kasuarer på Ny-Guinea. Igjen er det sannsynlig at det dreier seg om en pungdyr-parasitt som har hoppet over på en annen vert.

## Utbredelse
De aller fleste artene er knyttet til pungdyr og lever bare i Australia og på Ny-Guinea. Arten *[[Heterodoxus spiniger]]* lever på hunder og forekommer blant annet i India men også i Amerika og Afrika. Nylig ble to arter påvist på et innført pungdyr på New Zealand.

## Systematisk inndeling

* **[[Insekter]]** (Ectognatha)
** **[[Vingede insekter]]** (Pterygota)
*** **[[Lus]]** (Psocodea)
**** **[[Pels- og fjærlus]]** (Phthiraptera) 
***** gruppe Amblycera
****** familie Boopiidae Mjöberg, 1910
******* Slekten *[[Boopia]]* Piaget, 1880 – 16 arter
******* Slekten *[[Heterodoxus]]* Le Soëuf & Bullen, 1902 – 24 arter
******* Slekten *[[Latumcephalum]]* Le Soëuf, 1902 – 4 arter
******* Slekten *[[Macropophila]]* Mjöberg, 1919 – 4 arter
******* *[[Paraboopia flava]]* Werneck & Thompson, 1940
******* Slekten *[[Paraheterodoxus]]* Harrison & Johnston, 1916 – 3 arter
******* Slekten *[[Phacogalia]]* Mjöberg, 1919 – 2 arter
******* *[[Therodoxus oweni]]* Clay, 1971

## Kilder
* Boopiidae på Tree of life
* Australian National Insect Collection Database - Boopiidae

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Nicolas Kummer

**Nicolas Kummer** (1882–1954) var en luxembourgsk turner. 

Han deltok i det første VM som ble arrangert, i 1903, der han deltok på det luxembourgske laget som fikk bronse i lagkonkurransen. 

Han deltok senere i OL i 1912, der Luxembourg kom på 4.-plass i lagkamp og 5.-plass i lagkamp (fritt system). 

## Eksterne lenker
*
Chris Terkelsen

**Chris Terkelsen** (født 5. februar 1972) er en tidligere dansk orienteringsløper.

Terkelsen vant den totale verdenscupen i orientering i 1998. Han tok stafettgull for Danmark i verdensmesterskapet 1997 sammen med Torben Skovlyst, Carsten Jørgensen og Allan Mogensen. Han tok sølvmedalje bak Thierry Gueorgiou i japanske Aichi i 2005.

## Meritter
Oversikt over medaljer fra internasjonale mesterskap finnes til høyre på skjermen.

### Verdenscupseire

## Referanser


## Eksterne lenker
* 
* 
* Profil - Dansk Orienterings-Forbund 
* Det internasjonale orienteringsforbundet - Verdensranking
Hans Christoph Friedrich von Hacke

**Hans Christoph Friedrich Graf von Hacke** (født 21. oktober 1699 i Stassfurt, død 17. august 1754 i Berlin) var en prøyssiskgeneral og kommandant i Berlin. Hans navn er opphavet til Hackescher Markt i Berlin. 
## Referanser
Bundesliga (fotball kvinner) 2006–07

**[[Bundesliga (fotball kvinner)|Bundesliga i fotball for kvinner]] 2006–07** er den syttende sesongen av Bundesliga i fotball for kvinner, Tysklands øverste fotballiga. Sesongen begynte den 10. september 2006 og sluttet den 10. juni 2007. Frankfurt vant sesongen med Duisburg hele ni poeng bak. Det tidligere storlaget FFC Brauweiler Pulheim (også under navnet Grün-Weiß Brauweiler), tidligere vinner av Bundesliga og tre ganger vinner av cupen, ble som andre lag i Bundesligaens historie, og som første etter at de to divisjonene ble slått sammen til en serie, uten poeng.

## Sluttabell
**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Inslupne mål; **MF** = Målforskjell; **P** = Poeng

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Resultater

## Topscorere

## Kilder
* Resultater uk.soccerway.com
Shit Happens

***Shit Happens*** er et musikkalbum utgitt av Raga Rockers. Albumet ble utgitt den 1. mars 2010.

## Sporliste
Alle sanger er skrevet av Michael Krohn.

# «Rocker»
# «Nerd»
# «Paradox»
# «Nestbest»
# «Jenter som kommer»
# «Snegle»
# «Hele veien ned»
# «Det søte liv»
# «Dyr i drift»
# «Antikrist»
# «En vakker dag»

## Medvirkende
### Raga Rockers
* Michael Krohn - vokal
* Livio Aiello - bass
* Arne Sæther - keyboard
* Jan Arne Kristiansen - trommer
### Øvrige medvirkende
* Ørnulv Brun Snortheim - gitar
* Eivind Staxrud - gitar
* Jørgen Munkeby - saksofon 
* Mathias Eick - trompet
* Erik Johannessen - trombone 
* André Orvik - fiolin (Oslo Strykekvartett)
* Vegard Johnsen - fiolin
* Dorthe Dreier - bratsj
* Hans Josef Groh - cello 
* Chris Sansom - tekniker 
* Ole Petter Andreassen - tekniker 
* Ulf Holand - miksing, mastering
* Helge Sten - mastering 
* Lars Nygaard - cover

## Listeplasseringer

## Referanser


## Eksterne lenker
* Shit Happens
Olav Hindahl Selvaag

**Olav Hindahl Selvaag** (født 1969) er en norsk forretningsmann som sammen med broren Gunnar Frederik Selvaag eier og kontrollerer investeringsselskapet Selvaag. 

Olav H. Selvaag har i dag en rolle som aktiv eier og er styreleder i Selvaag Bolig ASA og styremedlem i Selvaag og flere av selskapene Selvaag har investert i. Han har en Master of Science fra Stanford University i USA, og har tidligere vært administrerende direktør i Tulsa West Corporation i USA og eiendomsforvalter i KLP Eiendom. Han første rolle i Selvaag var som eiendomssjef i Selvaag Eiendom i 1998, og han har siden den gang hatt lederstillinger blant annet i Selvaagbygg, Tjuvholmen Utvikling, Selvaag Pluss og Selvaag Bolig.

Han var medlem av Norge 2020, et utvalg ledet av næringsminister Trond Giske for å jobbe med problemstillingen «Hva skal vi leve av i fremtiden?» Olav H. Selvaag er også styreleder i arkitektkontoret Snøhetta og styremedlem i Nationaltheatret.

Olav Hindahl Selvaag er sønn av Ole Gunnar Selvaag og barnebarn av Olav Selvaag.

## Referanser


## Eksterne lenker
*
Karsten Bomann Jonsen

**Karsten Bomann Jonsen** (født 22. desember 1950) er tidligere konsernsjef i Selvaag Gruppen, i dag styreleder i tre og styremedlem i de øvrige av selskapene.

Bomann Jonsen er utdannet siviløkonom fra Handelshøyskolen BI, og har tidligere vært ansatt i Apothekernes Laboratorium og Løvenskiold–Vækerø. Han begynte som økonomidirektør i Selvaagbygg i 1985, og arbeidet siden som leder for selskaper i Selvaag-sfæren. I 2002 ble han konserndirektør, og i 2009 tok han over som konsernsjef for Selvaag Gruppen. I forbindelse med at Selvaag Gruppen endret selskapsstruktur fra konsernmodell til holdingmodell i 2016, trådte Bomann Jonsen av som konsernsjef. I dag er han styremedlem i tre av holdingselskapets datterselskaper, og styremedlem i de øvrige. 

## Referanser
Gunnar Frederik Selvaag

**Gunnar Frederik Selvaag** (født 1975) er en norsk næringslivsleder som sammen med sin bror Olav Hindahl Selvaag eier og kontrollerer investeringsselskapet Selvaag.

I dag har han gått over i rollen som aktiv eier- og er styreleder og styremedlem i flere av datterselskapene. Han har i en periode fungert som administrerende direktør i Selvaag Utleiebolig og Selvaag Eiendom. Siden 2002 har han arbeidet i Selvaag-systemet i Spania og i Norge.

Gunnar Frederik Selvaag har studert økonomi ved University of San Francisco og han har en mastergrad i finans fra Handelshøyskolen BI. Siden 2002 har han arbeidet i ulike deler av Selvaag, i Norge og utenlands. Han har en bachelor i Business Administration fra University of San Francisco og en Master i Financial Economics fra Handelshøyskolen BI. Han har også deltatt på flere management programmer på IMD i Lausanne, Sveits.

Han har styreverv i flere selskaper, samt i stiftelsen Maggie’s Cancer Caring Centres Norge.

Gunnar Frederik Selvaag er sønn av Ole Gunnar Selvaag og barnebarn av Olav Selvaag.

## Referanser


## Eksterne lenker
*
Sportfreunde Siegen

**Sportfreunde Siegen** er et tysk fotballag. Herrelaget har ikke siden 20-tallet tilhørt tysk toppfotball, og har i senere tid bare en sesong i 2. Bundesliga, som endte med nedrykk.

## Kvinnefotball

Kvinnelaget er betydelig mer kjent. I mesteparten av sin storhetstid tilhørte kvinnelaget *TSV Siegen*, Sportfreunde Siegens rivaler. Laget var fra tidlig av blant de bedre tyske lagene. De kvalifiserte seg til det tyske mesterskapet i 1976, der de kom til semifinalen, der de tapte. De tapte også bronsefinalen. I 1978 var de tilbake i mesterskapet, men gikk ut i kvartfinalen, noe som gjentok seg året etter. Laget kvalifiserte seg ikke til mesterskapet igjen før i 1982, der de tapte allerede i åttendedelsfinalen. De konkurrerte, og tapte ofte, med Schalke 04s kvinnelag om mesterskapsplass.

### Storhetstid
I 1986 forandret imidlertid ting seg for TSV Siegen. De vant cupfinalen mot Bergisch Gladbach 09, og begynte sin storhetstid. I løpet av til sammen ti cupmesterskap, 1986 inkludert, var Siegen i alle finalene, og vant fem av dem, de fire første på rad. I 1987 vant laget The Double. Dette fortsatte også etter at Bundesliga ble dannet. TSV Siegen vant de to første sesongene. Den tredje sesongen tapte de finalen i mesterskapssluttspillet etter ekstraomganger, men de vant cupfinalen. TSV Siegen fortsatte sin framgang, og vant serien igjen i 1993-94-sesongen. Den påfølgende sesongen var den første siden 1984 at TSV Siegen ikke vant noe. De var imidlertid tapende finalist. I 1995-96-sesongen vant TSV Siegen for siste gang.

### Sportfreunde
Laget konverterte rett etter seieren til motstanderen, Sportfreunde Siegen. Det viste seg imidlertid ikke å bli en sportslig suksess. Laget ble først i Bundesligas siste delte sesong nummer tre i sin gruppe, og kom dermed ikke til sluttspill. I den nasjonale fellesserien ble det først en femteplass. Deretter hentet laget seg, og tok to tredjeplasser på lag, før de i 2000-01 kom på en åttendeplass, men ikke fikk fornyet lisens av økonomiske årsaker. Siden den tid hentet aldri laget seg igjen, og har beveget seg langt ned i divisjonen.

## Eksterne lenker
*
DLA Piper

**DLA Piper International LLP** er et internasjonalt advokatfirma med hovedkontor i London. DLA Piper har ca. 4&nbsp;200 advokater fordelt på 108 kontorer i 30 land i Europa, Afrika, Asia, Amerika og Midtøsten. Selskapet ble etablert i 2005 en fusjon mellom San Diego-firmaet Gray Cary Ware & Freidenrich LLP, britiske DLA LLP (tidligere Dibb Lupton Alsop 1996-2000) og Piper Rudnick LLP. Firmaet er også representert med kontor i Norge med i overkant av 70 advokater og totalt 90 ansatte.

DLA Piper leverer forretningsjuridiske tjenester til nasjonale og internasjonale selskaper, organisasjoner og offentlig forvaltning.

Gjennom at det danske advokatfirmaet LETT i mars 2017 ble en del av DLA Piper, ble DLA Piper det største advokatfirmaet i Norden med mer enn 370 advokater, og det eneste advokatfirmaet som har kontorer i Danmark, Finland, Norge og Sverige (DLA Piper har ikke kontorer på Island). 

## Referanser


## Eksterne lenker
* 
* Norsk nettside
Alan Bullock

**Alan Louis Charles Bullock, Baron Bullock** (født 13. desember 1914 i Trowbridge i England, død 2. februar 2004 i Oxfordshire) var en britisk historiker. Han har blant annet forfattet en innflytelsesrik biografi av Adolf Hitler, i stor grad basert på Nürnbergprosessen. Den kom i 1952, og var den første større historiske studie om Hitler.
## Biografi
Bullock ble født i nærheten av Bath i Trowbridge, England, hvor faren jobbet som gartner og en unitarisk predikant. Han vant et stipend til Oxford University, hvor han studerte klassisk og moderne historie. Etter eksamen i 1938 jobbet han som vitenskapelig assistent for Winston Churchill, som skrev sin historie om de engelsktalende folk. Under andre verdenskrig jobbet Bullock for European Service av BBC. Etter krigen vendte han tilbake til Oxford som  historiestipendiat ved New College.
## Verker i utvalg
* *Hitler: A Study in Tyranny*, 1952
* *The Life and Times of Ernest Bevin*,1960
* *The Humanist Tradition in the West*, 1985
* *Hitler and Stalin – Parallel Lives*,  1993 ISBN 0-679-72994-1

## Referanser


## Eksterne lenker
* 
* 
*
Liste over svenske selskaper

Dette er en '''liste over Sveriges største selskaper.

## Høyest børsverdi
I SEK, basrat på sluttkurser 12. desember 2008.
# Hennes & Mauritz: 260,3 milliarder
# Ericsson: 198,5 milliarder
# Telia Sonera AB: 169,3 milliarder
# Nordea Bank: 161,5 milliarder
# Investor_(selskap): 91,9 milliarder
# Svenska Handelsbanken: 87,3 milliarder
# AB Volvo: 86,0 milliarder
# Atlas Copco: 76,0 milliarder
# Sandvik: 59,6 milliarder
# Scania: 56,2 milliarder

## Størst omsetning
I SEK, desember 2007.
# AB Volvo: 285,4 milliarder
# Ericsson Telefonaktiebolaget LM: 187,8 milliarder
# Vattenfall AB: 143,6 milliarder
# Skanska AB: 138,8 milliarder
# Sony Ericsson Mobile Communications AB: 122,3 milliarder
# Volvo Personvagnar AB: 106,9 milliarder
# SCA: 105,9 milliarder
# Electrolux: 104,7 milliarder
# Telia Sonera AB: 96,3 milliarder
# Sandvik AB: 86,3 milliarder

## Flest ansatte
Antall ansatte i Sverige, 2011.

## Referanser
Kreis Freital

**Kreis Freital** var en Landkreis som eksisterte i Bezirk Dresden i Den tyske demokratiske republikk (DDR) fra 1952 til 1990, med hovedsete i Freital. I vest grenset den mot Kreis Freiberg og Kreis Brand-Erbisdorf i Bezirk Karl-Marx-Stadt, i sør mot Kreis Dippoldiswalde, i øst mot Kreis Pirna, i nordøst mot byen Dresden og i nordvest mot Kreis Meißen.

Størstedelen av kretsens byer og kommuner tihørte opprinnelig distriktene Amtshauptmannschaft Dresden, Amtshauptmannschaft Dippoldiswalde, Amtshauptmannschaft Meißen og Amtshauptmannschaft Pirna i kongeriket Sachsen.

Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som **Landkreis Freital**. Den 1. august 1994 ble den slått sammen med Kreis Dippoldiswalde til den nye kretsen Weißeritzkreis som eksisterte frem til 2008.

## Byer og kommuner
I 1990 bestod kretsen av følgende kommuner, herunder 4 byer:

 

Gjennom en rekke enkeltstående forvaltningsreformer, ble antallet kommuner redusert betydelig frem til 1994.
Ola Fæhn

**Ola Reidar Fæhn** (født 1965) er en norsk forbrukeradvokat. Hans spesialfelt er boligtvister og forbrukerrettigheter. I perioden 1997–2005 ga han ut fire bøker om juridiske temaer, den siste – *Forbrukerjungelboka* (2005) – skrev han sammen med Bjørn Erik Thon.

## Referanser
Finn Thrana

**Finn Thrana** (født 8. mars 1915 i Søndre Land, død 21. januar 2006 i Hole) var jurist og NS-politiker. Han vokste opp på gården Nerlaus.

Thrana meldte seg inn i NS etter kommunevalget i 1934 og ble i 1937 leder for partiets studentgruppe ved Universitetet i Oslo. Som jurist arbeidet han særlig med landbruksrelaterte spørsmål, både under og etter andre verdenskrig. Han deltok i etableringen av den NS-kontrollerte bondeorganisasjonen Bondesambandet og var sentral i Quisling-regjeringens lovarbeid. Han var sjef for statsrådsekretariatet i Quislings regjering, senere som regjeringssekretær.

Etter krigen ble han dømt til 15 års fengsel, men ble benådet i 1951. Deretter fikk han hjelp av Martin Smeby og Olav Meisdalshagen til nytt arbeid i Riksskattestyret, før han virket som selvstendig advokat helt frem til fylte 80 år. Han engasjerte seg deretter for å formidle et positivt syn på Nasjonal Samlings aktiviteter i okkupasjonstiden, og lot seg intervjue av både historikere og massemedia ved en rekke anledninger.

## Referanser


## Kilder
* Finn Thrana hos lokalhistoriewiki
* Dahl, Hans Fredrik: *Vidkun Quisling. En fører for fall*, Oslo 1992.
* Norsk krigsleksikon (Norgeslexi)
* Storlid, Per O.: Nekrolog i Aftenposten 7. februar 2006.
* Thrana, Finn: *Vi ville et land som var frelst og fritt*, Røyken 2001.
*
Robert Lawrence Stine

**Robert Lawrence Stine** (født 8. oktober 1943) er en forfatter fra USA. Han har skrevet 62 bøker i Grøsser-serien, og noen i Grøsser 2000-serien.

## Historie
Han startet forfatterkarrieren i niårsalderen, da skrev han noveller, vitsebøker og tegneseriebøker til vennene sine.
Etter eksamen ved Ohio State University flyttet Stine til New York for å bli forfatter. Han skrev vitsebøker og humorbøker og skapte *Bananas*, et sprøtt humorblad, før han gikk over til grøssere. Han skrev Fear Street og deretter Grøsserne.

## Referanser


## Eksterne lenker
* 
*
Robert Skrolsvik

**Robert Skrolsvik** (1960–2025) var en norsk musiker og sanger født i Lørenskog. Han var best kjent for å ha dannet den norske vokalgruppa Bjelleklang. Han var ved sin død den eneste som hadde vært med siden starten, etter at Finn Evensen sluttet i 2009. Han var leder i det lokale kulturutvalget i 2007, og var ansatt ved Lillestrøm kultursenter fra 2006. 

Skrolsvik døde 10. november 2025 etter lang tids sykdom. 

## Referanser
Øystein Skre

**Øystein Skre** (født 1966) er en norsk operasanger (bass) som har vært fast ansatt ved Den Norske Opera og Ballett. Skre er utdannet i utøvende sang ved Norges musikkhøgskole og har en mastergrad i *Operatic Art* ved Kunsthøgskolen i Oslo. På operascenen har Skre spilt roller som Raimondo i Lucia di Lammermoor, Sarastro  i Tryllefløyten, Figaro i Figaros bryllup, Kaspar i Jegerbruden, Colline i La Bohème (1916) og Tevje i Spelemann på taket, Monterone i Rigoletto og Gasparo i Rita for å nevne de viktigste. Til sammen har han sunget over 30 forskjellige roller på operascenen. 

Han har jobbet med dirigenter som Mark Wiggelsworth, Rinaldo Alessandrini, John Helmer Fiore, Patrick Fournillier, Olaf Henzold, Jonatan Darlington, Jacub Korcak, Stefano Rabagllia, Jac Van Steen, Joana Malwitz og Tobias Ringborg. Øystein har sunget de fleste av de kjente oratoriene som for eksempel Mozarts Requiem, Händels Messias, Bachs Jueoratorium og Johannespasjonen, Haydns Skapelsen, Beethovens 9de, Dvoraks Stabat Mater, Petite messe Solennelle av Rossini, Brahms Requiem og Faures Requiem for å nevne noen.

Øystein Skre er også kjent som tidligere sanger i den norske vokalgruppa Bjelleklang fra 1996 til 2001. Han deltok på platene *[[Kort ved øra]]* fra 1996, *[[Kjære Landsmenn]]* fra 1997, *[[Spis meg rå]]* fra 1998 og *[[Jul med Bjelleklang]]* fra 1999. Han slutta i 2001 og ble erstattet året etter av Carl Einar Traaen.

## Diskografi
### Bjelleklang
* *[[Kjære Landsmenn]]* (1997)
* *[[Spis meg rå]]* (1998)
* *[[Jul med Bjelleklang]]* (1999)
;Singler
* «Midtsommersvermeri» (1997), med Wenche Myhre
* «Feit» (1997)
* «Himmelvogna» (1997), med Trond Granlund
* «Jaguar» (1998)
* «Dårlig-hår-dagen» (1998)
* «Spis meg rå» (1998)
* «Du er tippeligaen» (1998)
* «Julemambo» (1999)

### Deltar på
* Wenche Myhre: *[[Vannmann]]* (1997)
* Trond Granlund: *[[Bilder inni hue]]* (1997)
* Wenche Myhre: *[[Wenches beste 1960-97]]* (1997)
* Sony Music Entertainment: *[[Kvirre virre vitt!]]* (1997)
* EMI: *[[Ri stormen av ● Norges offisielle OL-CD ● Nagano 98]]* (1998)
* Tor Endresen & Rune Larsen: *[[Nære ting]]* (1998)
* Trond Granlund: *[[Fra Manglerud til Manchester 1973&ndash;1998]]* (1998)
* EVA Records: *[[Absolute Norsk (1998-album)|Absolute Norsk]]* (1998)
* Frituna: *[[Tande-P: Mine favoritter]]* (2000)
* Marianne Antonsen: *[[Soulful Christmas Songs]]* (2000)
* Den norske studentersangforening: *[[En mannshowinistisk aften]]* (2001)
* Anders Wyller: *[[Bicycle Riding &ndash; Best of Anders Wyller]]* (2003)
* Trond Granlund: *[[Høyt, lavt og langt]]* (2003)
* Ragnar Bjerkreim & Edvard Hoem: *[[Kong David (album)|Kong David]]* (2004)
* Geirr Lystrup: *[[Sangen om Vasana]]* (2007)

## Referanser


## Eksterne lenker
* 
*
UEFA-cupen 1994/95

**UEFA-cupen 1994/95** ble vunnet av den italienske klubben Parma FC med 2-1 sammenlagt i finalekampene over den italienske klubben Juventus. Dette var UEFA-cupens 24 sesong, og var den første sesongen med innledende runder. Turneringens toppscorer ble Ulf Kirsten fra Bayer 04 Leverkusen med ti mål totalt.

## Innledende runde

|}
* FC Dinamo Minsk videre etter ekstraomganger i kamp to.
* Skonto FC videre på bortemålsregelen.

## Første runde

|}
* AIK, FK Dynamo Moskva og Real Madrid CF videre på bortemålsregelen.
* GKS Katowice og Aston Villa FC videre etter straffesparkkonkurranse.
* FC Sion og Deportivo de La Coruña videre etter ekstraomganger i kamp to.

## Andre runde

|}
* Odense BK, FC Sion, Athletic Bilbao og Trabzonspor videre på bortemålsregelen.

## Tredje runde

|}
* Borussia Dortmund videre etter ekstraomganger i kamp to.

## Kvartfinaler

|}

## Semifinaler

|}

## Finaler
### Første finalekamp

### Andre finalekamp
Line (roman)

***Line*** er en roman av den norske forfatteren Axel Jensen.

Romanen utkom i 1959, og er en bok som skildrer noen hektiske måneder av Herman Jacob Waldemar Floeds liv – der Jacobs kamp for å overvinne sin egen mistilpasning i ungdomsmiljøet på Oslo vest, sitt vanskelige forhold til egen familie og sitt eget kreative, men samtidig høyravende, kunstnersinn – forhold som alle i sin tur skiller ham fra hans elskede Line – utfolder seg med dramatisk fylde, med et skjebnesvangert crescendo på Lines sommersted ved Oslofjorden. En historie om sterk lengsel og ungdommelig bravado – og kjærlighet.

Boken vakte stor oppmerksomhet, særlig blant ungdommen, og ble også filmatisert (1961) med Toralv Maurstad og Margrete Robsahm i hovedrollene. Henki Kolstad spiller en viktig rolle i filmen – som Jacobs «venn» og mentor, Gabriel.

## Referanser
Etiopia under Vinter-OL 2010

** Etiopia under Vinter-OL 2010**.  Én sportsutøver fra Etiopia deltok under Vinter-OL 2010 i Vancouver i Britisk Columbia i Canada 12. til 28. februar 2010. Utøveren, Robel Teklemariam, konkurrerte i langrenn, som ble avholdt i Whistler Olympic Park. Dette var andre gang Etiopia var representert i et vinter-OL, etter at landet debuterte i Torino 2006. Også den gangen var Teklemariam eneste deltagende utøver.

## Medaljer

## [[Langrenn under Vinter-OL 2010|Langrenn]]
### Menn

## Eksterne lenker
* Ethiopia at the 2010 Vancouver Winter Games  på www.sports-reference.com/olympics
Richard Bancroft

**Richard Bancroft** (født 1544 i Lancashire, død 2. november 1610 i Lambeth Palace) var erkebiskop av Canterbury og ansvarlig for utgivelsen av *[[King James Bible]]*. 

## Liv og virke
### Bakgrunn
Bancroft begynte sin utdannelse ved Farnworth grammar school, som hadde blitt grunnlagt av William Smyth, som også var født i byen. Han ble siden student i Cambridge, først ved Christ's College og deretter ved Jesus College. 

### Prest
Etter sin prestevielse (omkring 1570) ble han kapellan hos Richard Cox, da biskop av Ely.

Etter å ha innehatt ulike posisjoner ble han i 1590 utnevnt til et prebende ved St. Pauls katedral. Han hadde vært kannik ved Westminster Abbey siden 1587. Han var kapellan først hos lordkansler Hatton og siden hos erkebiskop Whitgift. 

### Biskop
I juni 1597 ble han viet til biskop av London. 

Senere fikk han, som følge av erkebiskopens høye alder, i praksis ledelsen over det kirkelige livet i England. Blant det han måtte ta hånd om var Marprelate-striden mot Thomas Cartwright og John Penry. Bancroft var tilstede ved dronning Elisabeths dødsleie. 

### Erkebiskop

I november 1604 etterfulgte Bancroft Whitgift som erkebiskop av Canterbury. Han viste samme iver og myndighet som tidigere, og med så stor suksess at lord Clarendon uttrykte oppfattelsen at «om Bancroft hadde levd, skulle han rask ha slukket den ild i England som hadde blitt tent i Genève.»

I 1608 ble han valgt til kansler ved University of Oxford. I de siste månedene av sitt liv deltok han i diskusjonene om vielsen av skotske biskoper og det var som følge av hans vedtak at de fikk dette av Den engelske kirke. Denne handlingen la grunn for Den skotske episkopale kirke.

Bancroft var «the chief overseer» over den autoriserte versjon av Bibelen (King James-versjonen). 

Han døde i Lambeth Palace den 2. november 1610.

## Referanser


## Litteratur
*Foster, Alan, *A History of Farnworth Church, its Parish and Village*, 1981.
* Babbage, Stuart B. Puritanism and Richard Bancroft. Allenson-Breckinridge Books, 1962
Båtsportkart

**Båtsportkart** er en kartserie som dekker kysten fra Göteborg til Steinkjer. Kartene er i målestokk 1:50&nbsp;000 og er påført tilleggsinformasjon spesielt beregnet på fritidsflåten. Dette gjelder for eksempel opplysninger om båthavner, lege, badeplasser, toaletter, friarealer, skjærgårdsparker og fuglereservater.

Kartene inneholder den samme eksakte informasjonen om dybdeforhold og farvannets oppmarkering/sjømerker som et normalt sjøkart, men er ikke offisielle utgivelser fra Sjøkartverket. Båtsportkart er for dagsturer, ferier, seilaser og konkurranser.

Kartmappene består av 7-12 kartblad pr mappe i størrelse 46 x 36&nbsp;cm. Kartbladene leveres i en plastmappe som beskytter kartene mot regn og sjøsprøyt.

Båtsportkartene ble frem til 2005 utgitt av Statens kartverk, da Ugland IT Group overtok utgivelsen. I over 20 år har båtsportkartene vært revidert hvert annet år. I 2010 blir hele serien revidert og modernisert, der det vil være litt mer kartinformasjon for landområdene.

## Referanser
Algerie under Vinter-OL 2010

**Algerie under Vinter-OL 2010**. Én sportsutøver fra Algerie deltok i Vinter-OL 2010 i Vancouver i Britisk Columbia i Canada 12. til 28. februar 2010. Utøveren, Mehdhi-Selim Khelifi, konkurrerte i langrenn, som ble avholdt i Whistler Olympic Park. Dette var tredje gang Algerie var representert i et vinter-OL. Landet debuterte i Albertville 1992 og deltok også i Torino 2006.

## Medaljer

## Langrenn

### Menn

## Eksterne lenker
* Comité Olympique Algérien 
*  Algeria at the 2010 Vancouver Winter Games  på Sports-reference.com
Fylkesvei 725 (andre betydninger)

I Norge finnes **fylkesvei 725** i de følgende fylkene:

*Fylkesvei 725 (Sogn og Fjordane)
*Fylkesvei 725 (Sør-Trøndelag) (før 1. januar 2018)
Greatest Hits (Foo Fighters)

***Greatest Hits*** er et samlealbum fra Foo Fighters, utgitt 3. november 2009 på RCA.

Albumet inneholder to nye sanger, «Wheels» og «Word Forward» i tillegg til tidligere utgitte sanger som «The Pretender», «All My Life», «Learn to Fly», «Best of You», «Times Like These», «My Hero», «Everlong», med flere.

## Sporliste
#«All My Life» (fra *[[One by One]]* – 2002) &ndash; 4:24 
#«Best of You» (fra *[[In Your Honor]]* – 2005) &ndash; 4:16 
#«Everlong» (fra *[[The Colour and the Shape]]* – 1997) &ndash; 4:10
#«The Pretender» (fra *[[Echoes, Silence, Patience and Grace]]* – 2007) &ndash; 4:27
#«My Hero» (fra *The Colour and the Shape* – 1997) &ndash; 4:19
#«Learn To Fly» (fra *[[There Is Nothing Left to Lose]]* – 1999) &ndash; 3:56
#«Times Like These» (fra *One by One* – 2002) &ndash; 4:28
#«Monkey Wrench» (fra *The Colour and the Shape* – 1997) &ndash; 3:53
#«Big Me» (fra *[[Foo Fighters (album)|Foo Fighters]]* – 1995) &ndash; 2:14
#«Breakout» (fra *There Is Nothing Left to Lose* – 1999) &ndash; 3:22
#«Long Road to Ruin» (fra *Echoes, Silence, Patience & Grace* – 2007) &ndash; 3:48
#«This Is a Call» (fra *Foo Fighters* – 1995) &ndash; 3:55
#«Skin and Bones» (fra *[[Skin and Bones]]* – 2006) &ndash; 4:04
#«Wheels» (tidligere uutgitt) &ndash; 4:38
#«Word Forward» (tidligere uutgitt) &ndash; 3:49
#«Everlong» (akustisk versjon) &ndash; 4:11
  
## Referanser


## Eksterne lenker
*
Kawagoe gasskraftverk

** Kawagoe gasskraftverk** er et varmekraftverk i byen Kawagoe i prefekturet Mie, Japan. Installert produksjonseffekt er 4802 MW. Brenselkilden er naturgass. 

Operatør er energiselskapet Chubu Electric Power.

## Referanser


## Eksterne lenker
* Chubu – Data sets for Investors, november 2009, besøkt 10. februar 2010.
Kreis Dippoldiswalde

**Kreis Dippoldiswalde** var en Landkreis i Bezirk Dresden i Den tyske demokratiske republikk (DDR). Kretsen eksisterte fra 1952 til 1990, og hadde sitt hovedsete i Dippoldiswalde. I vest grenset den mot Kreis Brand-Erbisdorf i Bezirk Karl-Marx-Stadt, i sør mot Tsjekkia, i øst mot Kreis Pirna, og i nord mot Dresden og Kreis Freiberg.

Kreis Dippoldiswalde hadde sin opprinnelse i Amtshauptmannschaft Dippoldiswalde som ble opprettet i 1835 i kongeriket Sachsen. I 1939 ble denne omdøpt til **Landkreis Dippoldiswalde**. Under kretsreformen i DDR i 1952, ble kommunen Frauenstein overført fra den tidligere kretsen til den nye kretsen Kreis Brand-Erbisdorf. Videre ble de tre kommunene Kreischa, Oelsa og Possendorf overført til Kreis Freital. De resterende delene av den gamle Landkreis Dippoldiswalde ble reorganisert som den nye Kreis Dippoldiswalde. Kreis Dippoldiswalde hadde et areal på 458,41 km².

Kretsen hadde 43&nbsp;538 innbyggere den 3. oktober 1990. Av disse bodde 8&nbsp;990, eller 20,6 % av befolkningen, i byen Dippoldiswalde.

Etter Tysklands gjenforening den 3. oktober 1990, skiftet den navn til Landkreis Dippoldiswalde. Den 1. august 1994 ble kretsen slått sammen med Landkreis Freital til den nye kretsen Weißeritzkreis som eksisterte frem til 1. august 2008.

## Geografi
Kreis Dippoldiswalde omfattet i topografisk henseende høyfjellsområdet og dalene i det østlige Erzgebirge. De høye platåene som er i høyder på 300 til 800 meter over havet, består av mye dyrket mark og beiteområder, og skogkledde daler som i nord er brutt av elvene Bobritzsch, Wilde Weißeritz, Rote Weißeritz og Müglitz.

De viktigste landemerker av fjell er Wilisch (476 m), Luchberg (576 m) og Geisingberg (824 m). Den høyeste fjelltoppen i det østlige Erzgebirge er Kahleberg (905 m) ved Zinnwald-Georgenfeld nær grensen til Tsjekkia. Det finnes også  store skogkledde områder som Dippoldiswalder Heide, Hirschbacher Heide og skogen Schmiedeberg-Oberfrauendorfer. Også verdt å merke seg er Georgenfelder Hochmoor ved Zinnwald og den geologisk interessante Karsdorfer Verwerfung.

Talsperren Lehnmühle, Klingenberg og Talsperre Malter, som er de viktigste drikkevannsklidene til Dresden, lå hovedsakelig i Kreis Dippoldiswalde.

Restene av tinn-gruveindustrien er fortsatt å se i Altenberg.

## Byer og kommuner
Ved Tysklands gjenforening i 1990 bestod kretsen av 7 byer og 41 landkommuner (*Gemeinde*):

### Byer
* Altenberg
* Bärenstein
* Dippoldiswalde
* Geising
* Glashütte
* Lauenstein
* Schmiedeberg

### Landkommuner

1 Innlemmet i Ulberndorf 1950. Innlemmet i Dippoldiswalde som en del av Ulberndorf i 1973
2 Innlemmet i Oberhäslich 1950. Innlemmet i Dippoldiswalde som en del av Oberhäslich i 1994